Nora Louise Ahlberg

Nora Louise Ahlberg (født 23. desember 1952) er en norsk klinisk psykolog, religionsantropolog og professor i psykologi. Hun forsker på helse blant innvandrere og flyktninger. Hun har tidligere vært professor i psykologi og leder for Psykososialt senter for flyktninger (nå del av NKVTS) og direktør for Nasjonal kompetanseenhet for migrasjons- og minoritetshelse (nå del av Folkehelseinstituttet).


== Karriere ==
Hun er utdannet cand.psychol. og fil.lic. i religionsantropologi, og har også studert psykiatri og sosiologi. Hun har vært ansatt ved Institutt for kulturstudier, Psykologisk institutt og Psykiatrisk institutt ved Universitetet i Oslo. Hun var professor i psykologi og senterleder ved Psykososialt senter for flyktninger ved Instituttgruppe for psykiatri ved Universitetet i Oslo og direktør for Nasjonal kompetanseenhet for migrasjons- og minoritetshelse, som hun etablerte i 2003.
Hun har også vært ansatt ved Universitetet i Tromsø (1995–1996), NTNU (1996–2003), Helsingfors universitet (1991–?) og Høgskolen i Oslo (2003-2004). Hun har vært gjesteforsker ved University of Oxford. Hun har ledet tverrfaglige forskningsparaplyer, deltatt i EU-forskning og vært en aktiv formidler av minoritetsforskning. Ahlberg er medlem i redaksjonsrådet for International Journal of Migration, Health and Social Care og redaktør for Norsk tidsskrift for migrasjonsforskning.


== Annet ==
Ahlberg er født i Helsingfors og er datter av kommerseråden Hugo Wilhelm Ahlberg og Helene Hinnerichsen. I 1978 flyttet hun til Oslo, der hun giftet seg med professor Svein Bjerke. Paret har to barn. Ahlberg har også kunstutdannelse fra Fria Målarskolan (1972–1975) i Helsingfors og har vært aktiv som kunstmaler.


== Bibliografi ==
New Challenges – Old Strategies. Themes of variation and conflict among Pakistani Muslims in Norway (1990), doktoravhandling; den ble popularisert i et 3-delt NRK-program.
Ahlberg N. Muslim clients in Health Care and in the Social Services in Scandinavia. Intercultural Relations and Religious Authorities: Muslims in the European Union (eds) van Koningsveld PS & Shadid WA. Leuven 2002: Peeters, 67-86.
Ahlberg N. Women, Gender and Mental Health: Western Europe. Encyclopedia of Women and Islamic Cultures. Leiden (The Netherlands): Brill Publishers vol 3, 2003.
Ahlberg N. & Vangen S. Svangerskap og fødsel i et flerkulturelt Norge. Tidsskrift for Den norske legeforening 2005, 5, 586-88.
Ahlberg N. Traumatisk feiring. Et bidrag til en tverrfaglig forståelse av migrant-minoriteter, mening og mistillit. Trygghet (red.) Hylland Eriksen T. Oslo: Universitetsforlaget: 2006, 163-186.
Ahlber N & Duckert F. Minoritetsklienter som helsefaglig utfordring. Tidskrift for Norsk Psykologforening 2006, 43, 1276-1281.
Hammad R Syed, Dalgard OS, Akthar H, Dalen I & Ahlberg N. Inequalities of Health: A comparative study of self-reported health between ethnic Norwegians and Pakistanis in Oslo. International Journal for Equity in Health 2006, 1475-9276-5-7.
Hammad R Syed, Dalgard OS, Dalen I, Akthar H, Claussen B, Selmer R & Ahlberg N. Psychosocial factors and distress: a comparison between ethnic Norwegians and ethnic Pakistanis in Oslo. BMC Public Health 2006, 6:182 doi:10.1186/1471-2458-6-182.
Ahlberg N. No Five Fingers are Alike. What Kurdish Female Refugees told me in a Therapeutic Setting. Solum forlag 2000; nyutgivelse: Karnac [Tavistock-klinikkens serie] 2007.


== Eksterne lenker ==
(no) Publikasjoner av Nora Louise Ahlberg i BIBSYS
(no) Publikasjoner av Nora Louise Ahlberg i forskningsdokumentasjonssystemet CRIStin